Fenologia i Meteorologia a l'Alta Segarra: Dades 19 de març de 2014\nLa jornada d'avui s'ha caracteritzat per la presència d'intervals de núvols alts i mitjos força freqüents, sobretot al migdia i a la tarda, però sense més conseqüències.Ens afecta una pertorbació no massa activa de forma feble, i demà seguirem si fa no fa igual, amb sol, algunes bandes de núvols prims i temperatures ja no tant altes com en dies enrere. De cara a dissabte ens arribarà un front més actiu al vespre i nit amb pluges que serien generals i durarien fins ben entrat el diumenge, amb obertura de clarianes i posterior i clara baixada de temperatures, amb ambient hivernal i neu a cotes no massa altes. La setmana vinent tindríem temps fresc i força insegur.\nLes temperatures màximes han baixat clarament respecte dies enrere, i s'han donat valors entre els 12 i 19ºC, mentre que les mínimes han anat entre els 3 i 5ºC, amb vent fluix de mestral, humitat moderada i visibilitat dolenta a primera hora i bona la resta del dia.\nFenòmens observats: boirina, rosada, parheli


El judici d'autenticitat documental: una decisió econòmica.\nPermeteu-nos que us desitgem un feliç 2013 citant paraules sàvies d'Umberto Eco. Ja ho vàrem fer l'any passat amb una referència que continua vigent quaranta-un anys després al voltant de la "transició permanent" en què es troben les nostres societats. Ara ho fem amb una de les principals conclusions del capítol "Objectes falsos i contrafaïments" del llibre Els límits de la interpretació que resumeix de manera brillant quin són els veritables factors que ens fan creure més o menys en un document, les claus d'ordre tècnica però també lligades al nostre comportament social que ens permeten confiar en els documents. La conclusió és que qualsevol acte de confiança implica una renúncia:\n"Així, un acostament semiòtic als objectes falsos mostra fins a quin punt són febles teòricament els nostres criteris per decidir l'autenticitat o no. Malgrat tot això, encara que cap criteri singular no sigui satisfactori al cent per cent, ens refiem habitualment d…\nEl primer tuit papal: un "Dictatus Papae" del segle XXI\nEl passat dia 12 de desembre de 2012 el Papa Benet XVI ha enviat el seu primer tuit. L'esdeveniment, com qualsevol pas que fa el papa de Roma, ha estat seguit a nivell internacional. No podíem deixar de banda l'emissió del primer tuit per part d'una de les cancelleries més antigues de la història occidental. El primer tuit papal és un producte de la cancelleria papal, la cancelleria d'un estat sobirà amb un sobirà d'origen milenari. D'aquesta manera el primer tuit papal ha de ser sí o sí, autèntic i fiable, d'entrada ... o no?\nEn primer lloc hem de dir que qualsevol tuit emès es realitza a l'interior d'una plataforma tecnològica sotmesa al dret privat. Aquesta plataforma no ha estat adquirida per cap institució sobirana, simplement en fa ús. Així, tot els tuits enviats són públics però sotmesos, insistim a dret privat, i per tant no poden gaudir de fides publica. Al no poder gaudir d'aquesta condició, la seva autenticitat i fiabilitat serà semp…\nEls tres camins de la confiança documental\nS'acostuma a dir que la diplomàtica és una ciència que ajuda a confiar de manera plena en els documents. Sí, és així, tot i que pensem que és una conclusió insuficient. La diplomàtica és la ciència que permet confiar en els documents, però que també permet als professionals que disposen d'aquest mestratge ser persones amb autoritat per promoure estats de confiança en relació als documents que analitzen i, en darrera instància, permet dotar a les institucions que vetllen per preservar la confiança sobre els documents, de capacitats per realitzar aquesta tasca de manera rigorosa, metòdica i, sobretot, efectiva. La diplomàtica ve operada per persones i, a vegades, a l'interior d'institucions. Així, la confiança es deriva, a partir del mètode i de l'experiència a les persones que l'exerceixen. És per això que diem que la diplomàtica "ajuda" a confiar en els documents perquè hi ha persones que permeten que es pugui confiar en aquests documents. Si aquest…\nEl judici d'autenticitat documental: una decisió e...\nEl primer tuit papal: un "Dictatus Papae" del segl...


Square Charles Halldis Apartment Brussel•les Bèlgica - Ofertes d'hotels amb els MILLORS DESCOMPTES EN LÍNIA Atenció al Client\nSquare Charles Halldis ApartmentSquare Charles - Maurice Wiser 19, Etterbeek, Brussel•les, Bèlgica, 21004 - Veure al mapaExcel·lent8,4Basada en5comentarisSquare Charles Halldis ApartmentVeure més fotosVeure més fotosVeure totes les 27 fotos\nSquare Charles Halldis Apartment, ubicat a Etterbeek, Brussel•les, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Square Charles Halldis Apartment, l'excelent servei i instal.lacions superiors faran de la vostra estada una experiència inoblidable. Wi-Fi gratuït en totes les habitacions, habitació familiar, ascensor són només algunes de les comoditats que fan que Square Charles Halldis Apartment sigui diferent dels altres hotels de la ciutat. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Square Charles Halldis Apartment és una elecció inteligents per a viatgers a Brussel•les, i ofereix una estada relaxant i sense molèsties.\nCal que informeu el Square Charles Halldis Apartment de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Els tallers | Món de música\nLa música és comunicació i una font inesgotable de salut física i mental.\nAmb la música podem arribar a descobrir diferents possibilitats de canalitzar sentiments i emocions.\nViure la música des de ben petit és molt recomanable perquè potencia experiències sensorials i motrius que ajuden a desenvolupar la percepció auditiva i a millorar l’educació de l’oïda dels infants.\nLa meva tasca és compartir i crear unes activitats musicals que aportin ganes de sentir i percebre informació del món que vivim, un món on els sentits són la base del desenvolupament integral de les persones.\nQuè fem al taller de música?\nAudicions: convivim en un entorn ple de sons que explorarem a través d’alguns conceptes musicals aplicats al so (intensitat, alçada, timbre,…)\nExercicis de relaxació, massatges: combaten la tensió excessiva. Quan el cos es relaxa la ment es relaxa.\nExercicis rítmics : afavoreixen el desenvolupament fisiològic i motriu, així com la memòria musical. “El ritme és quelcom viu, portador de salut” (Rudolf Steiner)\nCançons: és un medi excel·lent per al desenvolupament de la capacitat lingüística i una forma espontània d’expressió\nBalls, danses: és l’expressió de la música mitjançant el moviment. L’infant experimentarà la sensació del ball a través del contacte amb l’adult\nContes, petites històries: música i literatura són sinònims de comunicació i enriqueixen la creativitat, l’atenció i la imaginació, entre altres\nJocs musicals: el joc és una activitat inherent en les persones\nBeneficis per als participants\nFamiliaritzar-nos amb el món sonor que ens envolta.\nDesvetllar i desenvolupar el nostre sentit musical.\nExperimentar, expressar i sentir amb tot el cos els elements bàsics del ritme.\nConèixer cançons tradicionals catalanes i d’altres procedències que enriqueixin l’educació auditiva, rítmica, vocal i instrumental.\nRelacionar la música amb altres experiències sensorials com el tacte (massatge, carícies, manipulació d’objectes sonors…) la vista (titelles,mocadors,cintes, pilotes..)\nContribuir al desenvolupament emocional i afectiu, físic i motor, social i cognitiu dels infants en col·laboració de les seves famílies.\nFomentar la creativitat i oferir recursos i estratègies perquè adults i petits puguin compartir un vincle d’entusiasme, complicitat i interacció entre ells.\nLa importància del joc com a eina educativa\nDurant la infància és important gaudir de la música d’una manera sensorial i vivencial sempre tenint present la importància del joc com a metodologia pròpia d’aquesta etapa.\nPer l’infant el joc és una necessitat i un fet imprescindible que facilita el seu procés evolutiu.\nTambé és un element d’enllaç entre el món sonor i el moviment del seu cos que l’ajuda a:\npercebre rítmicament i auditivament\norientar-se en l’espai, entre altres\nMitjançant una metodologia activa i participativa l’infant descobrirà noves sensacions i altres formes de canalitzar emocions i sentiments.\nAmb les activitats adquirim experiències d’aprenentatges que amb el temps ens ajuden a assolir i a processar objectius i continguts.\nPer això, des de Món de Música, intentem fomentar una metodologia viva i activa.\nUna metodologia que aporti un creixement harmònic i equilibrat en la qual els infants puguin experimentar per sí mateixos sensacions noves i diferents.\nSensacions que els hi permetin expressar i treure el que senten del seu interior\nDos dels aspectes que tenim en compte a l’hora d’estructurar les activitats són:\nEl procés evolutiu que engloba l’etapa de 0 a 3 anys.\nEl seu entorn més proper com a base essencial per a l’estimulació.\nA partir d’aquí iniciem un procés de creació d’activitats basat en l’estudi i l’experiència.\nCreem activitats musicals tenint present el moviment corporal, el gest (que és un dels primers llenguatges emocionals) les emocions (que són el fonament i el motor principal de la nostra conducte) i la importància del contacte físic entre pares i fills .\nTenim en compte la importància de la necessitat que tenen els nen@s de moure’s i per això fomentem la relació entre el ritme musical i el ritme natural del cos.\nPensem amb el mètode actiu d’educació musical d’ Emile Jaques-Dalcroze com a mitjà d’expressió i comunicació. Aquest mètode (Mètode Dalcroze) estableix un estret lligam entre el moviment corporal i el moviment musical. És un mètode molt didàctic que consta d’uns principis bàsics que combinats entre sí fomenten autèntics valors humans.\nLes activitats les fem amb el reforç de metodologies actives, el suport de la de la titulació de Tècnica Superior en Educació Infantil , la gran afició de lectures de pedagogia musical, l’escolta d’una gran varietat de música de diversos estils i èpoques i l’experiència molt enriquidora i profitosa adquirida durant anys de compartir vivències amb infants.\nCom fem la programació d’activitats?\nLa programació la fem pensant amb unes activitats que es puguin adaptar a les diferents edats.\nSón activitats pensades perquè els vostre fills gaudeixin, desenvolupin i millorin experiències multi sensorials.\nPer això intentem exposar propostes que ampliïn les possibilitats de joc i estimulin la creativitat i la imaginació.\nQue en surt de tot això?\nUnes activitats que integren interaccions emocionals, cognitives, sensoriomotrius, simbòliques (joc simbòlic) i de percepció auditiva (discriminació, agudesa, memòria, atenció…). Aquestes activitats les portem a terme amb il·lusió, motivació i alegria.\nLes activitats que fem a “Món de Música”són una combinació de recursos extrets de:\nEl repertori musical infantil.\nIdees pròpies inspirades en mètodes que es basen en una pedagogia essencialment activa (aquí en podeu veure un exemple)\nActivitats extretes de mètodes que inspiren i que aporten coneixements molt valuosos que afavoreixen el desenvolupament de la percepció auditiva i en general dels diferents sentits.\nCançons infantils de composició pròpia (Bola de cotó, Titelles trapelles, …)\nA partir d’aquí, què passa?\nTotes aquestes idees les hem de transmetre i, per tant, comencem un procés important: ”compartir el desenvolupament sensorial dels vostres petitons mitjançant l’estimulació musical”.\nI, com ho fem?\nPartim de l’observació dels infants.\nEl tracte és sempre respectuós.\nRespectem el ritme de maduració dels infants.\nNo comparem mai un nen@ amb un altr@. Cadascú té el seu propi procés d’aprenentatge que cal respectar.\nQuin és el procés d’aprenentatge?\nEn aquesta etapa el més important és GAUDIR DE I AMB LA MÚSICA, desvetllant i desenvolupant el sentit musical dels infants sense buscar objectius específics.\nNo obstant, sempre és important saber quin és el procés intern d’aprenentatge que es viu amb la música. Aquest procés ajuda a ampliar la visió de com apropar l’infant al so i a la música. Tenir clar aquest procés també ens facilita la realització d’activitats musicals.\nEscoltar: receptivitat dels sons que l’envolten.Escoltant el què passa al seu voltant enforteix respostes musicals com la localització de diferents sons o la diferenciació de veus diverses fins arribar als sons del llenguatge.\nImitar: per obtenir allò que s’ha escoltat.\nReconèixer: per mitjà de l’oïda es reconeix allò que s’ha sentit i pot arribar a discriminar diferents qualitats del so.\nReproduir: reprodueix determinats sons que ha interioritzat. L’infant arriba a un període de coordinació entre moviment, ritme i afinació que li permet posar en funcionament les capacitats que ha anat adquirint.\nInventar: a partir del que la seva memòria ha gravat, l’infant expressa el que sent. Moment de creativitat i d’invenció important perquè extreu tot el que ha après i també gaudeix de la necessitat del moment\nEn aquests tallers utilitzarem materials que contribuïran a desenvolupar aspectes importants i necessaris per a la percepció visual, tàctil i auditiva.\nDurant aquest procés hi haurà moments d’interacció entre l’infant i els objectes (diferents materials tous i durs i diversos instruments musicals) que serviran de fonament pel coneixement i ajudaran a que l’experiència musical sigui més estimulant.\nLa presentació del material nou engresca i anima a la participació de noves experiències.\nD’altra banda, els materials que els petit@s ja coneixen ajuden a interioritzar aprenentatges o a anticipar noves experiències.\nI els pares, mares o adults que acompanyen als seus nadons i nens o nenes?\nDurant el procés d’aprenentatge pot ser molt valuós tenir present les següents pautes ja que ens poden ajudar a enfortir lligams emocionals i afectius:\nParticipar activament i compartir noves experiències.\nDonar seguretat i plaer a l’infant per continuar gaudint de noves descobertes.\nSer-hi amb consciència.\nObservar a l’infant per donar suport emocional.\nSer un punt estable de referència.\nUna mirada, un somriure serà suficient per compartir i entrar en contacte mutu.\nTenir present que cada infant és únic i per tant cadascú té el seu propi procés de reacció: no vulguem respostes immediates. Ells van fent feina internament. Siguem pacients.


On menjar a Sant Gregori\nEls millors Restaurants a Sant Gregori\nT'hem preparat una guia amb tots els restaurants de Sant Gregori i te'ls hem ordenat per categories. Tu tries què et ve de gust i nosaltres en encarreguem de trobar-ho. Perquè no perdis temps si hi ha gana!\nSi et ve de gust una bona paella o si avui fa vespre de pizza a Sant Gregori, a sota trobaràs els millors restaurants a prop teu. Tria el tipus de cuina i marca les teves preferències: troba les opcions veganes o quin és el lloc ideal per dinar en família a Sant Gregori.\nActualitzem aquesta guia cada vegada que podem passar per Sant Gregori i anar a un restaurant nou, així que explora els llistats dels nostres restaurants preferits i passa't per l'apartat Singulars si tens ganes de noves experiències gastronòmiques a Sant Gregori.\nDescobreix més de Sant Gregori\nOn dormir a Sant Gregori\nQuè fer a Sant Gregori\nAgenda cultural a Sant Gregori\nConsells i guies a Sant Gregori\nExplora localitats properes a Sant Gregori


Parking a Barri de Lavapiés - Madrid - Saba Aparcaments\nParking a Barri de Lavapiés - Madrid\nEl barri de Lavapiés, una zona de gran interès cultural, és el més similar a un poble dins de la capital espanyola. És un lloc divers i cosmopolita, autèntic, pintoresc i artístic. És un barri que encara ara, amb el pas dels anys, no ha perdut la seva identitat. És un indret on el visitant gaudirà de la tranquil·litat de trobar-se com a casa, perquè, sens dubte, és un dels barris més castissos i antics de la capital, ple d’història a tots els edificis i cantonades, amb desenes de plaques de l’Ajuntament que expliquen fets històrics que van tenir lloc en aquest barri.\nOriginàriament era el barri jueu de Madrid i es creu que el nom prové d’una font que hi havia al centre de la plaça de Lavapiés, on els jueus es rentaven per anar a la sinagoga a resar.\nÉs un dels barris que queden englobats dins de l’ampli barri d’Embajadores, al districte Centro de Madrid. El seu cor és la plaça de Lavapiés i l’artèria més important n’és el carrer Real de Lavapiés. Aquest carrer que transcorre des del carrer Magdalena fins a la plaça de Lavapiés té diverses parades de metro a prop, com ara Tirso de Molina, Antón Martín o Lavapiés, i tot al voltant hi ha botigues i restaurants xinesos, italians, espanyols, indis, etc., per a tots els paladars.\nEt recomanem que paris atenció a les plaques tradicionals que donen nom als carrers, així com als busts i a les estàtues que poblen aquest espai tan característic.\nSi vols visitar la zona i necessites aparcament, podràs trobar un dels nostres parkings públics Saba prop de l’estació d’Atocha, a la plaça Emperador Carlos V, s/n. Aquest parking està obert les 24 hores del dia, disposa de VIA-T per al teu vehicle a l’entrada i a la sortida i de places de recàrrega per a vehicles elèctrics.


JuntsXTGN demana catalogar, conservar i difondre les construccions de pedra seca - Tottarragona.cat :: Diari digital independent d'informació i d'opinió de Tarragona\nJuntsXTGN demana catalogar, conservar i difondre les construccions de pedra seca\nEl grup municipal de Junts per Tarragona defensarà, al plenari municipal previst per aquest divendres 19 de març, una moció perquè l’Ajuntament de Tarragona catalogui, conservi i difongui les construccions de pedra seca existents a la ciutat, una tècnica declarada Patrimoni Cultural Immaterial de la Humanitat per la UNESCO. Es tracta de les construccions que al llarg de la història s’han aixecat col•locant pedra sobre pedra sense cap element d’unió entre elles. La majoria d’aquestes construccions estan relacionades amb l’economia tradicional agroramadera, l’abastament d’aigua i l’explotació del bosc: Ponts, pous, peixeres, basses, mines d’aigua, cabanes, marges i masos, entre altres.\n‘Tot i el seu gran valor històric i patrimonial, gran part de la ciutadania encara desconeix l’art de la pedra seca’, ha explicat la consellera de Junts per Tarragona, Elvira Vidal, qui ha recordat que la ciutat de Tarragona compta amb un valuós patrimoni de construccions de pedra seca. ‘És un testimoni cabdal de la història del nostre món rural, del patrimoni etnològic, i ha esdevingut part fonamental i identitari del nostre paisatge’, ha destacat Vidal, qui ha assenyalat que la pedra seca ‘ens acompanya en la immensa majoria de camins de l’Anella Verda de Tarragona: Marges, masies, cabanes, barraques, pous, sínies...’.\nA banda de ser un patrimoni encara desconegut per bona part de la ciutadania, moltes de les construccions de pedra seca existents a la ciutat de Tarragona estan patint el pas del temps i la manca de manteniment. ‘Aquest deteriorament provoca la seva caiguda o bé la seva substitució per noves construccions amb formigó i grans blocs de pedra, fet que perjudica enormement el valor patrimonial i la imatge del paisatge’, ha manifestat la consellera de Junts per Tarragona.\nÉs per tot això que el grup municipal proposa iniciar, aquest any 2021, un inventari per catalogar les construccions de pedra seca existents a la ciutat i elaborar un pla de protecció que garanteixi la seva conservació. La moció de Junts per Tarragona també demana posar en marxa accions de difusió i valorització de la pedra seca mitjançant la creació d’una ruta senyalitzada per les construccions més destacades de l’entorn natural de la ciutat.\n‘Són molts els municipis que han catalogat les construccions de pedra seca i han impulsat la difusió d’aquest patrimoni amb la creació de rutes que el donen a conèixer’, ha assenyalat Vidal, qui ha manifestat que ‘es tracta d’un patrimoni excepcional que a Tarragona no podem permetre que quedi desatès i desprotegit’.\nLa consciència per conservar i difondre aquest patrimoni s’ha anat estenent gràcies a entitats com l’Associació per la Pedra Seca i l’Arquitectura Tradicional (APSAT). La tasca d’aquestes entitats, de persones a títol individual i de diverses administracions públiques va permetre que l’any 2019 ja s’haguessin inclòs més de 22.000 construccions de pedra seca a l’Inventari del Patrimoni Etnològic de Catalunya (IPEC). Una bona part d’aquestes construccions inventariades procedien de la Wikipedra, un inventari col•laboratiu impulsat per l’Observatori del Paisatge de Catalunya.\nRedacció TT - 15/03/2021 - 23:19h\nagraïment a la pagesia\nEls pagesos sempre han estat els jardiners del camp. Les pedres dels marges de pedra seca, vora camins, porten la inclinació del perfil del terreny a fi que les riuades d'aigua de pluja no desmuntin els marges.


El municipi d’Alfarp sol·licita ajuda a la Diputació per a millorar les seues infraestructures públiques – RiberaTV\nEl municipi d’Alfarp sol·licita ajuda a la Diputació per a millorar les seues infraestructures públiques\nPer Ribera Televisió el 8 maig, 2016 No Comment\nEl diputat de Cooperació Municipal, Emili Altur, ha rebut a l’alcalde d’Alfarp per a conèixer les necessitats en infraestructures públiques del municipi\n8/maig/2016. El diputat de Cooperació Municipal, Emili Altur, s’ha reunit amb l’alcalde d’Alfarp, Santiago Cervera, per a conèixer de primera mà les necessitats i deficiències que tenen les infraestructures públiques del municipi.\nAltur ha informat que estudiarà les possibilitats d’ajudar al municipi i ha destacat la importància de “que siguen els propis ajuntaments els que detecten les necessitats de les seues localitats i les traslladen a les institucions, per a poder treballar de manera conjunta”.\nCervera ha informat al diputat que el municipi no disposa de casa consistorial. “Volem realitzar una operació amb l’entitat local propietària de l’ajuntament per a convertir-ho en un edifici públic i poder disposar així d’una casa consistorial”, ha explicat l’alcalde.\nD’altra banda, Cervera ha explicat que Alfarp necessita un auditori que el consistori habilitaria com un edifici polivalent, on s’inclouria la llar del jubilat i una biblioteca.\nAlfarp és un municipi situat en la comarca de la Ribera Alta i compta amb 1500 habitants. Entre els seus monuments, destaca el castell, que data del segle XII i l’església de San Jaime Apòstol, del segle XVIII. A més, el municipi explica entre el seu patrimoni històric i artístic amb pintures d’art rupestre llevantí, situades en el Barranc de la Falaguera. A Alfarp també es troben jaciments arqueològics pertanyents a diferents èpoques històriques.\nEl municipi d’Alfarp sol·licita ajuda a la Diputació per a millorar les seues infraestructures públiques added by Ribera Televisió on 8 maig, 2016


Convocat el concurs per escollir la imatge del Dijous Bo amb el centenari del Teatre Principal com a lema – www.dijousbo.es | 17 novembre 2022 | Dijous Bo Inca\nConvocat el concurs per escollir la imatge del Dijous Bo amb el centenari del Teatre Principal com a lema\n15 setembre, 2014 1 min read0\nJa s’ha obert el termini de presentació de les propostes, que finalitzarà el proper 1 d’octubre\nL’Ajuntament d’Inca ha aprovat convocar el concurs per seleccionar i guardonar la millor imatge publicitària destinada a promocionar el Dijous Bo.\nEl concurs té per finalitat promocionar la creació artística i donar difusió a la fira del Dijous Bo, per a la qual cosa s’estableix la concessió d’un premi de 500 euros al millor cartell o imatge publicitària.\nEl lema que haurà d’inspirar la imatge i cartells del Dijous Bo 2014 serà “Cent anys de Teatre Principal“.\nTenint en compte la Llei de la propietat intel·lectual, tots els drets de reproducció i difusió de l’obra guanyadora quedaran per sempre a favor de l’Ajuntament d’Inca.\nPot participar en aquest concurs qualsevol persona major d’edat en el moment de la inscripció, col·lectiu social o empresa. La tècnica de les obres a presentar és lliure, però adaptada als mitjans d’impressió.\nHi ha de figurar el text Dijous Bo 2014, 13 de novembre i l’escut de l’Ajuntament d’Inca. La imatge corporativa i l’escut de l’Ajuntament es podrà descarregar de la web www.incaciutat.com o bé es facilitarà remetent un correu electrònic a cm@ajinca.net.\nJunt amb l’obra en paper o cartó ploma s’adjuntarà un CD-ROM amb la imatge en format jpg o pdf i tots aquells formats adients per a la seva adaptació (Freehand, Xdesign…).\nCada participant pot presentar un màxim de dos cartells, que han de ser originals i inèdits. Es poden presentar des d’avui i fins a l’1 d’octubre de 2014, ambdós inclosos, al Servei d’Informació General (Ajuntament d’Inca, plaça d’Espanya, 1 planta baixa).\nEl jurat encarregat de decidir l’obra guanyadora serà designat pel batle d’Inca. El jurat proposarà la concessió del premi i podrà declarar desert el concurs.\nLes persones inscrites com a autors han de presentar obres inèdites i originals, així com comptar amb els drets o autoritzacions que siguin necessaris.\nL’Ajuntament d’Inca es reserva el dret de realitzar una exposició pública de totes les obres presentades o de les seleccionades pel jurat amb aquesta finalitat.\nPrevious El Dijous Bo 2014 se celebrarà el 13 de novembre\nNext Convocat el V Certamen d’Arts Plàstiques Dijous Bo 2014


Més de 120 voluntaris de Gas Natural Fenosa milloren hàbitats únics a Castella-la Manxa i Catalunya — Naturgy\nMés de 120 voluntaris, empleats de Gas Natural Fenosa i els seus familiars han participat durant els tres darrers mesos en diverses jornades de conservació ambiental en entorns protegits de Castella-la Manxa i Catalunya. Els enclavaments seleccionats tenen un gran valor natural, la qual cosa, a més de reforçar la importància de les accions de restauració, ha permès dur a terme activitats complementàries relacionades amb la biodiversitat.\nEn el cas de Castella-la Manxa, es van realitzar plantacions de més de 900 exemplars d'espècies endèmiques, com l'acelguilla salada, l'albardí, l'alzina o l'arç negre, a "la Mancha Húmeda", àrea protegida inclosa en la Red Natura 2000 i Reserva de la Biosfera. Els voluntaris també van fer observació d'aus des dels observatoris de les llacunes de Peña Hueca i la Laguna Larga de Villacañas i van contribuir en el projecte Biodiversitat Virtual, una plataforma ciutadana, que recopila dades online de la biodiversitat a través de la fotografia digital georeferenciada.\nA Catalunya, la companyia va organitzar activitats al Parc Natural del Garraf (Barcelona), que van incloure plantacions d'alzina, així com un programa de "vivència de la biodiversitat", en el qual diversos ornitòlegs van acompanyar els voluntaris per endinsar-se al món de les aus i prendre dades, anellatges, etc.\nD'altra banda, el Parc Natural de Serralada de Marina (Badalona) també es va beneficiar d'aquest programa de voluntariat. A més de plantar-hi espècies protegides com la barra, els voluntaris van fer un recorregut per un hort ecològic, i van analitzar la importància de la conservació de la biodiversitat, inclosa la biodiversitat agrària, mitjançant activitats econòmiques tradicionals.\nLa companyia publica l'Informe de biodiversitat, que recull les millors pràctiques en relació amb l'estudi i conservació del medi natural, i d'educació i sensibilització ambiental.\nImatge de recurs 1 (JPG 3.4 Mb)\nImatge de recurs 2 (JPG 1.3 Mb)


El Dr. Xavier Quintana rep el reconeixement de l’Estació Nàutica de l’Estartit per la seva trajectòria en la recuperació de les llacunes litorals de la Pletera\nEl passat dijous 29 de novembre de 2018 Estació Nàutica de l’Estartit va reconèixer el Dr. Xavier Quintana per la seva contribució al desenvolupament turístic de l’Estartit.\nEl passat dijous 29 de novembre de 2018 Estació Nàutica de l’Estartit (Torroella de Montgrí, Baix Empordà) va reconèixer per la seva contribució al desenvolupament turístic de l’Estartit el Dr. Xavier Quintana, del Grup de Recerca en Ecologia Aquàtica Continental (GRECO, Institut d’Ecologia Aquàtica, Universitat de Girona) i Director de la Càtedra d’Ecosistemes Litorals, que té com a objectius la promoció d’estudis científics, especialment els relacionats amb el Montgrí, les illes Medes i el Baix Ter; coordinar i canalitzar aquests estudis; participar en la gestió dels espais naturals i difondre i divulgar el coneixement dels funcionament d’aquests espais.\nUn dels projectes que lidera la Càtedra és la direcció científica del projecte de la Pletera que s’ha anat desenvolupant per fases. El 1998 s’inicia el projecte de desurbanització de la Pletera. El 1999 es demana un primer projecte LIFE per poder iniciar els treballs. Actualment s’està executant el tercer. La intenció del projecte de la Pletera és la restauració integral i definitiva dels sistema de llacunes costaneres, amb la retirada de totes les infraestructures i amb la voluntat de recuperar-ne la funcionalitat ecològica.\nAquest és, sense dubte, un gran projecte de revalorització de l’Estartit com a destinació turística de qualitat, sostenible i de natura i també del Parc Natural del Montgrí, les Illes Medes i el Baix Ter.